ມະຫາເສດຖີ ເມັກຊີໂກ ຍັງສືບຕໍ່ ເປັນບຸກຄົນ ທີ່ຮັ່ງທີ່ສຸດ ໃນໂລກ (ສະໄລດ໌)
ທ່ານ Carlos Slim ມະຫາເສດຖີດ້ານສື່ສານຂອງເມັກຊິໂກ ​ແລະ​ທ່ານ Bill Gates ​ມະຫາເສດຖີດ້ານຄອມພິວເຕີ້ ສຫລ ຍັງສືບຕໍ່ ເປັນຜູ້​ທີ່ຮັ່ງມີທີ່​ສຸດ​ໃນ​ໂລກ.
ຜູ້ທີ່ມີອິດທິພົນດ້ານສື່ສານຄົມມະນາຄົມຊາວເມັກຊິກໂກທ່ານ Carlos Slim ແລະມະຫາເສດຖີດ້ານຄອມພິວເຕີ້ຊາວອາເມ ຣິກັນ ທ່ານ Bill Gates ອີກຄັ້ງນຶ່ງ ບຸກທັງສອງຄົນ ຍັງເປັນຜູ້ ຮັ່ງມີທີ່ສຸດໃນໂລກ ອິງຕາມນິຕິຍະສານ ເໝືອນດັ່ງປີກາຍນີ້ ທ່ານ Slim ແລະ ທ່ານ Gates ຍັງຕິດອັນ ດັບສູງສຸດຂອງບັນຊີລາຍຊື່ປະຈໍາປີຂອງນິຕະຍະສານສະບັບນີ້ ວ່າເປັນ ມະຫາເສດຖີພັນລ້ານຂອງໂລກ ນິຕິຍະສານ ກ່າວວ່າ ທ່ານ Slim ມີເງິນເຖິງ 73 ພັນລ້ານໂດລາ ແລະ ທ່ານ Gates ມີເງິນເຖິງ 67 ພັນລ້ານໂດລາ ຜູ້ບໍລິຫານ ການອອກແບບສະເປນ ທ່ານ Amanico Ortega ຢູ່ໃນອັນດັບທີສາມ ມີເງິນ 57 ພັນລ້ານໂດລາ ຕິດຕາມດ້ວຍ ນັກທະນາຄານການລົງທຶນອາເມຣິກັນ ທ່ານ Warren Buffett ແລະ ນັກການຄ້າ ເທັກໂນໂລຈີ ສະຫະລັດ ທ່ານ Larry Ellison ວາຣະສານກ່າວວ່າ ຜູ້ຊາຍທີ່ຮັ່ງທີ່ສຸດຂອງເອເຊຍ ແມ່ນນັກອຸດສາຫະກໍາ Hong Kong ທ່ານ Li Kashing ທ່ານຕິດອັນດັບທີ 8 ຢູ່ໃນບັນຊີລາຍຊື່ ໂດຍມີເງິນຢູ່ 31 ພັນລ້ານໂດລາ ນິຕິຍະສານສະບັບນີ້ກ່າວວ່າ ປັດຈຸບັນມີມະຫາເສດຖີພັນລ້ານ ຢູ່ 1,426 ຄົນ ໃນໂລກ ຊຶ່ງມີເງິນຮວມກັນທັງໝົດ 5 ພັນ 4 ຮ້ອຍຕື້ ສ່ວນໃຫຍ່ຂອງພວກເສດຖີເຫຼົ່ານີ້ ແມ່ນຢູ່ໃນສະຫະລັດ